স্টাফ রিপোর্টার ॥ শহরের ইনতাবাদে পূর্ব বিরোধের জের ধরে দু’দলের সংঘর্ষে স্বামী-স্ত্রীসহ ৫ জন আহত হয়েছে। গতকাল শুক্রবার সকালে এ ঘটনা ঘটে। জানা যায়, ওই গ্রামের চনু মিয়ার সাথে একই এলাকার রুবেল ও সাজন মিয়ার বিরোধ চলছিল। এর জের ধরে গতকাল সকালের দিকে রুবেল, সাজন ও আলমগীরসহ একদল লোক চনু মিয়ার সাথে বাকবিতন্ডায় জড়ায়। এক পর্যায়ে উভয় পক্ষের লোকজন দেশীয় অস্ত্র নিয়ে সংঘর্ষে জড়িয়ে পড়ে। এতে স্বামী-স্ত্রীসহ ৫জন আহত হয়। আহতাবস্থায় চনু মিয়া (৩০) ও তার স্ত্রী সুজানা আক্তার (২৫)কে হবিগঞ্জ সদর হাসপাতালে ভর্তি করা হয়েছে।